ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670030559
ขอให้ตรวจสอบและปรับปรุงการให้บริการของวินรถจักรยานยนต์รับจ้างสาธารณะ ชื่อวิน "พระแม่มาลีศรีสุริยะ" บริเวณ ถนนสาธุประดิษฐ์ แขวงบางโพงพาง เขตยานนาวา กรุงเทพมหานคร จุดสังเกต ตรงข้ามกับตลาดรุ่งเจริญ และอยู่ด้านหลังโรงเรียนพระแม่มาลี เนื่องจากผู้ร้องแจ้งว่า เมื่อประมาณเดือนกรกฎาคม (ไม่ทราบวันที่แน่ชัด) เวลาประมาณ 17.30 น. ผู้ร้องได้เข้าไปใช้บริการของวินรถจักรยานยนต์รับจ้างสาธารณะดังกล่าว โดยได้พบกับคนขับวินรถจักรยานยนต์หมายเลข 5 ซึ่งบุคคลเพศชาย (ทราบชื่อและนามสกุล) รูปร่างสมส่วน สูง 170 เซนติเมตร ผิวสองสี อายุประมาณ 40 ปี ได้แสดงสีหน้า ท่าทาง ในลักษณะไม่เต็มใจให้บริการ และมีการขับรถจักรยานยนต์เร็ว มีกลิ่นแอลกอฮอล์จากตัวบุคคลดังกล่าว และผู้ร้องยังแจ้งอีกว่า กลุ่มวินดังกล่าวบางคน (ไม่ระบุรายละเอียดที่ชัดเจน) ได้มีการพกอาวุธไว้ใต้เบาะ ซึ่งผู้ร้องเกรงว่าผู้โดยสารที่มาใช้บริการจะเกิดอันตราย และกลุ่มวินดังกล่าว ไม่ให้ผู้โดยสารนั่งรอตรงม้าหินอ่อนที่ไว้ให้ผู้โดยสารนั่งรอรถ ประสบปัญหามาเป็นระยะเวลาประมาณ 2-3 เดือนแล้ว จึงประสงค์ให้หน่วยงานที่เกี่ยวข้องตรวจสอบและแก้ไขปัญหาดังกล่าวเพื่อบรรเทาความเดือดร้อนแก่ประชาชน (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)

////หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata